text: латериттті профиль (қима) —ылғал тропиктер мен субтропиктерде таужыныстардың латериттік моруы нәтижесінде жасалады. түпнұсқа таужыныстардың әр түрлі ыдырауына байланысты тік бағыттағы белдемділігімен сипатталады. мынадай геохимиялық белдемдер (жоғарыдан төмен қарай) бөлінеді: 1) ыдырай бастаған біршама тың түпнұсқа таужыныстар; 2) бастапқы таужыныстардың негізінен механикалық қирап, тасшақпаға айналған белдемі; 3) ыдырай бастаған таужыныстар белдемі, бастапқы силикаттар бейделлитке айналады; 4) теңбіл немесе баю белдемі —ала-құла түсті саз тәрізді, бастапқы бітімімен құрылымын толық жоғалтқан тау-жыныстар; 5) жоса (әдетте, ультранегізді таужыныстарда) немесе белдем. төрттік кезеңге дейінгі түзілімдерде (эрозия салдарынан) л.п-нің төменгі белдемдері ғана сақталады.